**Jauno solistu – vokālistu un duetu konkursa
 „Salacas balsis – 2019”**

**NOLIKUMS**

**1. Konkursa norises laiks**

 2019. gada 11. maijā

**2. Norises vieta**

Mazsalacas novada kultūras centrs, Mazsalaca, Rūjienas iela 1.

**3. Konkursa organizators**

 Biedrība ‘’Rozā lietus ‘’ un Mazsalacas novada Kultūras centrs

**4 . Konkursa mērķis**

Atklāt jaunus un talantīgus, daudzsološus jaunos izpildītājus no visas Latvijas, veicinot vokālo un māksliniecisko spēju attīstību estrādes žanrā.

**5. Konkursa uzdevumi:**

5.1. Popularizēt estrādes žanru;

5.2. Veicināt pieredzes apmaiņu dziedātāju un pedagogu starpā;

5.3. Sekmēt bērnu un jauniešu māksliniecisko aktivitāšu attīstību;

5.4. Nodrošināt iespēju vokālistiem parādīt savas prasmes profesionālai žūrijas komisijai, kā arī konkursa apmeklētājiem.

**4. Dalībnieki**

4.1. Par konkursa dalībnieku var kļūt  bērni un jaunieši vecumā no 3 līdz 20 gadiem.

4.2. Konkursā var piedalīties Latvijas solo izpildītāji un dueti. Dueta dalībnieku vecuma grupu nosaka pēc abu dalībnieku vidējā vecuma.

4.3. Ja konkursā piedalās iepriekšējā gada konkursa „Salacas balsis” Grand Prix ieguvējs, tas netiek atkārtoti izvirzīts Grand Prix balvai.

**5. Vecuma grupas**

5.1. 3 - 6 gadi

5.2. 7 – 10 gadi

5.3. 11 – 14 gadi

5.4. 15 – 20 gadi

**6. Repertuāra nosacījumi**

6.1.Konkursā dalībnieki piedalās ar vienu dziesmu dzīvajā izpildījumā.

6.2. Priekšnesuma garums **nedrīkst pārsniegt 4 minūtes.**

6.3. Konkursā dalībnieki izpilda dziesmu jebkurā valodā, kas atbilst izpildītāja vecumam un vokālajām spējām.

6.4. ***Fonogrammu dalībnieki ņem līdzi uz konkursu ierakstītu CD - R formātā.***

Fonogrammā var būt iekļauti fona dziedātāji. Solista vai dueta vokālā daļa nedrīkst būt dublēta**.**

6.5.Dalībnieks uzņemas pilnu atbildību par dziesmu tekstu satura atbilstību LR likumos noteiktajām normām (nav atļauta rasu nevienlīdzības sludināšana, aicinājumi uz vardarbību, fašistiskas vai komunistiskas ideoloģijas sludināšana, necenzētu vārdu lietošana).

**7. Vērtēšana un apbalvošana**

 7.1. Dalībniekus vērtē profesionāla, kompetenta žūrija.

 7.2. Žūrijas komisijas locekļu vērtējums pēc punktu sistēmas netiek atklāts, vērtēšana notiek aizklāti. Rezultāti pēc konkursa kārtām tiek ievietoti konkursa mājas lapā.

 7.3. Dalībnieki tiek vērtēti vecuma grupās.

* Katrā vecuma grupā:
	+ - ar Grand Prix apbalvos 1 solistu vai duetu, no visiem dalībniekiem, kas ieguvis augstāko punktu skaitu;
		- I pakāpi 1., 2., 3. vietu tiek apbalvoti solisti un dueti, kas ieguvuši attiecīgi otro, trešo, ceturto augstāko rezultātu savā vecuma grupā;
		- I pakāpi apbalvos solistu vai duetu, kura snieguma vidējā atzīme būs 9.00 - 10.00 balles;
		- II pakāpi apbalvos solistu vai duetu, kura snieguma vidējā atzīme būs 8.00 - 8.99 balles;
		- III pakāpi apbalvos solistu vai duetu, kura snieguma vidējā atzīme būs 7.00 - 7.99 balles;
		- ar Atzinības diplomu apbalvos solistu vai duetu, kura sniegums būs zemāks kā 7.00 balles.

7.4. Tiek noteikts Skatītāju simpātiju balvas ieguvējs.

7.5. Visi konkursanti saņem diplomus un piemiņas balvas.

**8. Vērtēšanas kritēriji (maksimālais punktu skaits katrā no kritērijiem 10)**

8.1.Repertuāra izvēle atbilstoši vecuma grupai.

8.2. Skatuviskais sniegums.

8.3. Priekšnesuma mākslinieciskā kvalitāte.

8.4. Tehniskais izpildījums.

8.5. Skatuves tēls.

8.6. Vokālās prasmes.

**9. Pieteikšanās kārtība**

Lai pieteiktos jauno solistu – vokālistu un duetu konkursam „Salacas balsis 2019 ”, jāaizpilda noteikta parauga pieteikuma anketa. Pieteikuma anketa atrodama konkursa mājas lapā http://[salacas-balsis.weebly.com](http://www.salacasbalsis.weebly.com)/, pašvaldības mājas lapā [www.mazsalaca.lv](http://www.mazsalaca.lv)

E- pasts pieteikumiem: salacasbalsis@inbox.lv

Visa informācija pa tālruni 29938661 (Iluta) vai konkursa mājas lapā.

Pieteikuma anketas tiek pieņemtas **līdz 3. 05. 2019.** (ieskaitot).

**10. Dalības maksa**

10.1. Solists – 15,00 *euro* (ar PVN), pavadošie dziedātāji un dejotāji ( 5,00 *euro* (ar PVN) – no dalībnieka)

10.2. Duetā katram dalībniekam – 10,00 *euro* (ar PVN)

10.3. Maksājumi jāveic pārskaitot līdz **6. 05. 2019.**

 Biedrība ‘’Rozā lietus’’

 Reģ. Nr.40008160028

 Swedbank AS HABALV22

 Konta nr. LV30HABA0551041429050

10.4. Dalības maksu dalībnieka neierašanās gadījumā neatmaksā.

**11. Konkursa norise**

11.1. Reģistrācija 11. maijā no plkst. 10.00

11.2. No plkst. 10.00 – 11.30 būs iespēja izmēģināt fragmentu no savas dziesmas.

11.3. Plkst. 12 : 00 konkursa atklāšana.

11.4. Konkurss pa vecuma grupām.

11.5. Sīkāks uzstāšanās grafiks tiks izsūtīts uz Jūsu pieteikumā norādīto e-pastu.

11.6. Apbalvošana.

**Uz tikšanos konkursā „ Salacas balsis 2019 ”!**